Euroopa Liidu Teataja L 183 , 11/07/1997 Lk 0038 - 0039



Komisjoni otsus, 25. juuni 1997, milles sätestatakse Austraaliast pärit elusate kahepoolmeliste karploomade, okasnahksete, mantelloomade ja meritigude importimise eritingimused (EMPs kohaldatav tekst) (97/427/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/492/EMÜ, milles sätestatakse kahepoolmeliste karploomade tootmise ja turustamise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artiklit 9, ning arvestades, et: Austraalia õigusaktide alusel vastutab kahepoolmeliste karploomade, okasnahksete, mantelloomade ja meritigude tervisliku seisundi kontrollimise ning tootmise hügieeni- ja sanitaartingimuste järelevalve eest Department of Primary Industries and Energy – Australian Quarantine and Inspection Service (AQIS); samade õigusaktide alusel antakse AQISile õigus lubada või keelata teatavates vööndites kahepoolmeliste karploomade, okasnahksete, mantelloomade ja meritigude püük; AQIS ja selle laboratooriumid on võimelised tõhusalt kontrollima Austraalia toimivate õigusaktide kohaldamist; Austraalia pädev asutus on kohustunud edastama komisjonile regulaarselt ja viivitamata andmed toksiine sisaldava planktoni olemasolu kohta kalastuspiirkondades; Austraalia pädev asutus on andnud ametliku kinnituse direktiivi 91/492/EMÜ lisa V peatükis sätestatud nõuete täitmise ning kõnealuses direktiivis sätestatud tootmis- ja ümberpaigutamispiirkondade liigitamist, lähetus- ja puhastuskeskuste heakskiitmist ning rahva tervise ja tootmise kontrollimist käsitlevate nõuetega samaväärsete nõuete täitmise kohta; ühendusele tuleb teatada eelkõige kalastuspiirkondi käsitlevatest võimalikest muudatusest; Austraalia võib kanda direktiivi 91/492/EMÜ artikli 9 lõike 3 punktis a osutatud vastavustingimusi täitvate kolmandate riikide loetellu; Austraalia soovib ühendusse eksportida külmutatud või töödeldud kahepoolmelisi karploomi, okasnahkseid, mantelloomi ja meritigusid; selleks tuleb vastavalt direktiivi 91/492/EMÜ artikli 9 lõike 3 punkti b alapunktile ii määrata tootmispiirkonnad, kust kahepoolmelisi karploomi, okasnahkseid, mantelloomi ja meritigusid võib püüda ja ühendusse eksportida; impordi eritingimusi kohaldatakse, ilma et see piiraks vastavalt nõukogu 28. jaanuari 1991. aasta direktiivile 91/67/EMÜ (akvakultuuriloomade ja -toodete turuleviimist reguleerivate loomatervishoiunõuete kohta, [2] viimati muudetud direktiiviga 95/22/EMÜ [3]) tehtud otsuste kohaldamist; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Department of Primary Industries and Energy – Australian Quarantine and Inspection Service (AQIS) on Austraalia pädev asutus, mis kontrollib ja tõendab kahepoolmeliste karploomade, okasnahksete, mantelloomade ja meritigude vastavust direktiivi 91/492/EMÜ nõuetele. Artikkel 2 Austraaliast pärit ja inimtoiduks ettenähtud elusad kahepoolmelised karploomad, okasnahksed, mantelloomad ja meriteod peavad olema pärit käesoleva otsuse lisas loetletud heakskiidetud tootmispiirkondadest. Artikkel 3 Käesolev otsus on adresseeritud liikmesriikidele. Brüssel, 25. juuni 1997 Komisjoni nimel komisjoni liige Franz Fischler [1] EÜT L 268, 24.9.1991, lk 1. [2] EÜT L 46, 19.2.1991, lk 1. [3] EÜT L 243, 11.10.1995, lk 1. -------------------------------------------------- LISA Direktiivi 91/492/EMÜ lisa I peatüki punkti 1 alapunkti a sätetele vastavad tootmispiirkonnad Tasmaania | Bigbay Duck Bay Port Sorell Moulting Bay Great Swanport Little Swanport Blackman Bay Dunalley Bay | Eagle Hawk Bay Garfish Bay/Dart Island Little Norfolk Bay Pittwater Pipeclay Lagoon Birchs Bay Fleurty's Point Long Bay Reef | Great Bay Simpsons Bay Little Taylors/Satellite Deep Bay Chale Bay Port Esperance Hastings Bay Recherche Bay | Garden Bay Huon River Gardners Bay Flinders Bay Ansons Bay Apollo/Roberts/Sykes Norfolk | Queensland | Moreton Island | North Stradbroke Island | Mud Island | | Victoria | Beaumaris Flinders | Dromana | Clifton Springs | Pt Arlington | Lääne-Austraalia | Cockburn Sound | Oyster Harbour | | | Lõuna-Austraalia | Denial Bay Franklin Harbour | Smoky Bay Nepean Bay | Sreaky Bay | Coffin Bay | --------------------------------------------------